Die internasionale ruimtestasie was ook vroegoggend om 5:35 vir bykans 'n minuut lank sigbaar en sal weer vlugtig vanaand om 20:28 te sien wees, asook Vrydag om 19:29. Hierdie verskyning, waartydens die ruimte­stasie sowat twee minute lank sigbaar sal wees, is die laaste vir eers.
Die ruimtestasie vaar elke 90 minute rondom die aarde, maar is nie deur die dag sigbaar nie. Dit kan slegs gesien word as dit skemer of dagbreek is en wanneer die ruimtestasie oor die deel van die wêreld vlieg waar jy woon.